Gianfranco Baron/A-i è ‘n temp
Artorn

A-i è ‘n temp 
A diso che a-i é n temp për sëmné
e un sugnà, ch’a ven ëd neuit 
n’àutr che, con veuja bzògna speté
ch’as ampinissa tò cheur veuid.

A-i é 'n temp ch’a l’han rubate
col ch’a a l’é stàit prest passà 
quand j’ere cit, ël temp ëd le buate
un pò pì alègher, un pò piurà.

Ël di ch’a l’é svanì n tòch ëd vita 
coma perde ‘n anel ant ël pra
at resta ‘n seugn che a t' envita
ëd serché, për cambié, cola stra.

A-i é ‘n temp belissim tant sudà
stagion bondosa ëd sentiment
ël vëdde la chërsùa dle masnà
ij proget ch’it l’avìe ‘nt la ment.

J’é n temp ch’a pieuv an testa la gent
ch’a scapa ‘nrabià, ch’a l’ha paùra
a sercha 'n ripar sensa ‘n lament
sperand sèmper suna spala sicura.

Edcò mi l’hai avù ‘l temp për sëmnè
adess un pòch pì longh, për seugnè.

Leteratura piemontèisa
Poesìa
Gianfranco Baron